

**CENTRUM VOĽNÉHO ČASU**

Nám.7. apríla 409/20, 906 13 Brezová pod Bradlom

**SPRÁVA**

**O VÝCHOVNO-VZDELÁVACEJ ČINNOSTI, VÝSLEDKOCH A PODMIENKACH**

**VÝCHOVNO-VZDELÁVACIEHO**

**ZARIADENIA**

ŠKOLSKÝ ROK 2021/2022

**SPRÁVA O VÝCHOVNO-VZDELÁVACEJ ČINNOSTI, VÝSLEDKOCH A PODMIENKACH**

**CENTRA VOĽNÉHO ČASU BREZOVÁ POD BRADOM**

**ZA ROK 2021/2022**

**Predkladá:** Zuzana Jakešová, poverená riadením CVČ

....................................................................

Zuzana Jakešová

poverená riadením CVČ Brezová pod Bradlom

Prerokované v Rade školského zariadenia pri CVČ dňa :

**Stanovisko rady školy:**

Rada školského zariadenia pri CVČ **odporúča** Mestu Brezová pod Bradlom schváliť Správu o výsledkoch a podmienkach výchovno - vzdelávacej činnosti za školský rok 2021/2022.

..................................................................

Ing. Gabriela Plačková

predsedníčka Rady školského zariadenia CVČ

**Stanovisko zriaďovateľa:**

Mesto Brezová pod Bradlom **schvaľuje** Správu o výsledkoch a podmienkach výchovno-vzdelávacej činnosť Centra voľného času v Brezovej pod Bradlo za školský rok 2021/2022

................................................................
Mgr. Jaroslav Ciran
primátor mesta Brezová pod Bradlom

**Východiská a podklady:**

Správa je vypracovaná v zmysle:

1) Vyhlášky Ministerstva školstva SR č. 9/2005 Z. z. zo 16. 12. 2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.

2) Metodické usmernenie MŠ SR č. 10/2006-R k vyhláške MŠ SR č. 9/2005 Z. z.

3) Plán práce na školský rok 2021/2022

**I.**

**a) Základné identifikačné údaje o škole: (§ 2ods. 1 písm. a)**

1. Názov zariadenia : CENTRUM VOĽNÉHO ČASU
2. Adresa zariadenia: Nám. 7.apríla 409/20, 906 13 Brezová pod Bradlom
3. Telefónne číslo: +421 948 654 111
4. Internetová stránka: www.cvcbrezova.edupage.org

Mailová adresa: cvc@brezova.sk

1. Zriaďovateľ: Mesto Brezová pod Bradlom
2. Mená vedúcich zamestnancov zariadenia:Mgr. Vanda Púdelková, Zuzana Jakešová – poverené riadením
3. Údaje o rade školského zariadenia a iných poradných orgánoch zariadenia

a/ Rada zariadenia

 Rada školského zariadenia pri centre voľného času

 Predsedníčka: Ing. Gabriela Plačková, delegovaná zriaďovateľom

Členovia:

* zvolení zástupcovia rodičov: Ing. Jaroslava Babiarová,

 Dana Batková, Valéria Klimáčková

* pedagogickí zamestnanci CVČ: Mgr. Vanda Púdelková

Rada školského zariadenia pri CVČ v Brezovej pod Bradlom bola ustanovená v zmysle § 24 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. CVČ sa schádza v prípade potreby.

**b) Údaje o počte detí v školskom zariadení (CVČ)**

**Pravidelná záujmová činnosť**

V školskom roku 2021/2022 sa do 5 záujmových útvarov (krúžkov) prihlásilo 45 členov. Klubovej činnosti sa priemerne denne zúčastňovalo 18 detí.

Počty detí v záujmových útvaroch neboli striktne stanovené, počet detí sa určoval na základe záujmu detí, materiálneho vybavenia, priestorových podmienok a náročnosti krúžku.

**Príležitostná činnosť CVČ**

Od októbra 2021 do konca júna 2022 z dôvodu pandémie COVID 19 bola niekoľkokrát uzatvorená prevádzka CVČ a v tomto čase sme neorganizovali žiadnu príležitostnú činnosť ani kultúrne a športové podujatia, s výnimkou lampiónového sprievodu, pečenia medovníkov a jarného tábora. Od 1.3.2022 do 30.6.2022 bolo CVČ zatvorené z personálnych dôvodov.

Počas letných prázdnin sme uskutočnili 6 turnusov letných táborov, každé s iným zameraním a zúčastnilo sa ich spolu 124 detí nielen z nášho mesta, ale i blízkeho okolia.

**Iná činnosť**

V školskom roku 2021/2022 bolo otvorené Materské centrum, ktoré navštevovali mamičky s deťmi vo veku do 3 rokov. Pokles záujmu o takúto aktivitu bol spôsobený pandémiou COVID 19.

**Analýza výsledkov pravidelnej záujmovej činnosti :**

Splnenie cieľov :

* základný cieľ poskytnúť deťom, mládeži, rodičom a iným účastníkom v rámci našej ponuky možnosť navštevovať naše záujmové útvary poskytovaním rovnakých šancí využívania voľného času,
* prijali sme všetky deti, ktoré prejavili záujem a otvorili sme 5 pravidelných záujmových útvarov pre deti a mládež,
* výsledky práce krúžkov mali byť zamerané na prezentáciu vo vianočnom období a na kultúrnych podujatiach, no vzhľadom na uzatvorenie prevádzky z dôvodu COVID 19 sa neuskutočnila ani prezentácia.
* vedúci krúžkov plnili výchovno-vzdelávacie ciele a úlohy v zmysle výchovných plánov.

 **d) Údaje o počte zamestnancov a plnení kvalifikačného predpokladu pedagogických zamestnancov zariadenia**

V centre voľného času v školskom 2021/2022 pracoval 1 pedagogický zamestnanec na plný úväzok

Údaje o pedagogických zamestnancoch:

|  |  |  |  |
| --- | --- | --- | --- |
| Meno a priezvisko zamestnanca | úväzok | vzdelanie | Plnenie kvalifikačného predpokladu |
| Mgr. Vanda Púdelková – do 28.2.2022 | 100% | PF UKF Nitra | vychovávateľstvo detí a mládeže |
| Zuzana Jakešová - od 1.7.2022 | 100% | SPgŠ Bratislava | vychovávateľstvo |

**e ) Údaje o ďalšom vzdelávaní pedagogických zamestnancoch zariadenia**

V školskom roku 2021/2022 neabsolvoval žiadny pracovník ďalšie vzdelávanie pedagogických zamestnancov.

**f) Údaje o aktivitách a prezentácii zariadenia na verejnosti**

Centrum voľného času Brezová pod Bradlom (ďalej len CVČ) je školské zariadenie, ktorého poslaním je zabezpečovať výchovno-vzdelávaciu, záujmovú a rekreačnú činnosť detí, mládeže, rodičov a prípadne iných záujemcov v oblasti pravidelnej (krúžkovej) činnosti, nepravidelnej (príležitostnej) činnosti a činnosť počas prázdnin. CVČ Brezová pod Bradlom má miestnu pôsobnosť.

Pracovný čas pedagogických zamestnancov bol vzhľadom na veľké množstvo nepravidelných aktivít pohyblivý.

**Prevádzka CVČ :**

Pondelok - piatok : 09.00 – 17.00 h

obed. prestávka: 12:00 – 12:30 h

Sobota a nedeľa: podľa potrieb pravidelnej a nepravidelnej činnosti a záujmu rodičov.

**Úradné hodiny** sú v CVČ stanovené na každý deň od 11.00 – 17.00 hod

**Denný režim:**

* Dopoludňajšia činnosť: pondelok – piatok 9.00 – 12.00 h

Materské centrum, nepravidelné aktivity, príprava na činnosť atď.

* Krúžková činnosť: pondelok – piatok 13.00 – 17.00 h
* Klubová činnosť: pondelok - piatok 13:00 – 17:00 h

 spoločenské hry, stolný tenis, stolný futbal, X- box, One-box, biliard

V prípade, že sa záujmový krúžok nekonal z technických dôvodov, bol členom krúžku ponúknutý náhradný termín.

**Pravidelná záujmová činnosť (krúžková, klubová)**

**Záujmové krúžky:**

V školskom roku 2021/2022 sa do 5 záujmových útvarov (krúžkov) prihlásilo 45 členov, CVČ prijalo 26 vzdelávacích poukazov.

|  |  |  |
| --- | --- | --- |
| **Názov záujmového krúžku** | **Vedúci krúžku** | **Počet členov** |
| Stolný tenis | Mgr. Vanda Púdelková | 8 |
| Tvorivé dielne | Mgr. Vanda Púdelková | 8 |
| Klub teenegerov- športový | Mgr. Vanda Púdelková | 13 |
| Klub teenegerov- kreatívny | Mgr. Vanda Púdelková | 8 |
| Klub teenegerov- kulinár | Mgr. Vanda Púdelková | 8 |

**Príležitostná činnosť CVČ**

Od októbra 2021 do konca júna 2022 z dôvodu pandémie COVID 19 bola niekoľkokrát uzatvorená prevádzka CVČ a v tomto čase sme neorganizovali žiadnu príležitostnú činnosť ani kultúrne a športové podujatia, s výnimkou lampiónového sprievodu, pečenia medovníkov a jarného tábora. Od 1.3.2022 do 30.6.2022 bolo CVČ zatvorené z personálnych dôvodov.

Počas letných prázdnin sme uskutočnili 6 turnusov letných táborov, každé s iným zameraním a zúčastnilo sa ich spolu 124 detí.

**Propagačná činnosť**

Propagácia činnosti prebiehala formou príspevkov do miestnych médií (portál mesta, káblová televízia, mestský rozhlas, Novinky spod Bradla), formou plagátov a osobných konzultácií. CVČ pravidelne informuje verejnosť o pripravovaných aktivitách.

CVČ má na prezentáciu svojej činnosti :

* Web - [www.cvcbrezova.edupage.org](http://www.cvcbrezova.edupage.org/)
* Facebook - [www.facebook.com/cvcbrezovapodbradlom](http://www.facebook.com/cvcbrezovapodbradlom)
* Instagram - [www.instagram.com/cvcbrezova](http://www.instagram.com/cvcbrezova)

Niektoré aktivity boli prezentované vo vysielaní mestskej TV Brezová.

**Podujatia pre verejnosť**

CVČ sa podieľa na organizácii celomestských podujatí pre verejnosť a podľa záujmu organizujeme rôzne aktivity pre školský klub detí pri ZŠ v našom meste ako :

Brezovské strašidielko – lampiónový sprievod = akcia na záver výstavy Dary zeme

Vianočná fantázia - tvorivé dielne s vianočnou tematikou pre verejnosť

Vianočné medovníky – zdobenie medovníkov

Z dôvodu COVID 19 sa v CVČ cez školský rok 2020/2021 nezrealizovalo žiadne podujatie.

**g) Údaje o projektoch, do ktorých je zariadenie zapojené :**

V roku 2021 sme prostredníctvom grantového programu Ministerstva školstva, vedy, výskumu a športu SR žiadali o podporu činnosti ( vytvorenie kreatívneho ateliéru, zakúpenie pece na tavenie skla, materiál na činnosť a publikačnú činnosť). Na základe nedostatku finančných prostriedkov v tejto grantovej schéme, nebola schválená naša žiadosť o dotáciu v rámci programu „Priority mládežníckej politiky“.

**h) Údaje o priestorových a materiálno-technických podmienkach školy**

CVČ Brezová pod Bradlom má sídlo v priestoroch bývalej materskej škole na sídlisku v blízkosti centra mesta. Tvoria ho budovy s bezbariérovým prízemným pavilónom. Priestory plne vyhovujú potrebám CVČ.

Materiálno-technické vybavenie zariadenia

* PC 1 ks
* notebook 1 ks
* dataprojektor 1 ks
* tlačiareň 1 ks
* farebná atramentová tlačiareň 1 ks
* X-box
* One box

Predpokladané investičné náklady do budúcnosti:

CVČ bude potrebovať zakúpiť počítače, ktoré by slúžili nielen na administratívu, ale aj pre potreby verejnosti - kurzov pre verejnosť, sprístupnenie internetu pre členov CVČ. Potrebná bude aj softvérová modernizácia. Priestory budú potrebovať úpravu vo forme nových hygienických náterov – vymaľovanie klubovní a spoločných priestorov.

Pre rozšírenie a skvalitnenie ponuky záujmových útvarov ako aj tvorivých dielni pre verejnosť by sme chcel v CVČ vybudovať kreatívny ateliér na prácu so sklom.

**i) Údaje o finančnom a hmotnom zabezpečení výchovno-vzdelávacej činnosti zariadenia**

Finančnú a ekonomickú agendu CVČ zabezpečuje Mesto Brezová pod Bradlom prostredníctvom finančného oddelenia MsÚ. Správa o hospodárení za predchádzajúci kalendárny rok – finančné oddelenie MsÚ.

**j) Cieľ, ktorý si zariadenie určilo v koncepčnom zámere rozvoja zariadenia na školský rok 2021/2022 a vyhodnotenie jeho plnenia**

Hlavným cieľom koncepčného zámeru bolo viesť deti k chápaniu a prežívaniu voľného času ako osobnej a spoločenskej hodnoty. CVČ je dlhodobo poskytovateľom neformálneho vzdelávania pre deti a mládež ako aj verejnosť v našom meste. Počet prihlásených 50 účastníkov bol výsledkom ponuky výchovno- vzdelávacích aktivít, ktoré mali výstupný štandard získania životných zručností a sociálnych kompetencii.

**k) Oblasti, v ktorých zariadenie dosahuje dobré výsledky a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení – SWOT ANALÝZA**

**Silné stránky:**

* CVČ ako výchovno-vzdelávacie a rekreačné zariadenie pre deti a mládež, prípadne ich rodičov a ďalších záujemcov v ich voľnom čase ponúka širokú záujmovú pôsobnosť,
* svoju činnosť realizuje formou pravidelnej činnosti formou krúžkov, klubov a príležitostnou činnosťou formou jednorazových alebo pravidelne sa opakujúcich podujatí jednodňových i viacdňových ako sú kultúrne a športové podujatia
* prázdninovú činnosť zabezpečuje CVČ formou denných prímestských táborov,
* CVČ sa orientuje aj na prácou s deťmi a mládežou zo sociálne znevýhodneného a rodine prostredia,
* podporujeme spontánnu činnosť formou priebežnej ponuky záujmového, rekreačného a relaxačného charakteru na základe osobného záujmu účastníkov ako sú prevádzka klubovne pre školákov a detskej herne pre najmenších,
* v ponuke CVČ je široký záber záujmovej činnosti pre všetky vekové kategórie,
* naša príležitostná činnosť vytvára imidž zariadenia, CVČ má priazeň detí, mládeže a dospelých.
* úspešné sú letné tábory, ktoré umožňujú rekreáciu detí za prijateľnú cenu
* svoje zohráva aj geografická poloha zariadenia – CVČ je v blízkosti školy a je na trase detí zo školy.

**Slabé stránky zariadenia**

* závislosť na pridelení prostriedkov v rámci originálnych kompetencií z podielových daní .

**Príležitosti**

* podpora vzdelávacích a informačných aktivít zo strany vlády
* vládna podpora neformálneho vzdelávania
* vytvorenie atraktívnej ponuky pre všetky vekové skupiny
* výraznejšia prezentácia výsledkov CVČ na verejnosti
* zvyšovanie finančných prostriedkov na podporu činnosti pre deti a mládež
* podpora aktívneho využívania voľného času

 **Ohrozenia**

* nedisciplinovanosť účastníkov aktivít
* nezáujem o pravidelnú činnosť zo strany detí a mládeže
* malý záujem rodičov o činnosť ich detí vo voľnom čase

**Návrhy opatrení :**

* záujmové krúžky otvoriť i za cenu nižšieho počtu členov záujmových krúžkov, krúžky otvárať v tých oblastiach, na ktoré má CVČ priestorové, personálne a materiálne podmienky,
* neustále vyhľadávať kvalitných externých pracovníkov, ako aj dobrovoľníkov, ktorí chcú pracovať s deťmi a mládežou,
* prioritne poskytovať aktivity nízkoprahového klubu pre znevýhodnené deti a mládež formou KLUBU TEENEGEROV a ponúknuť im činnosť a priestor na bezpečné trávenie voľného času,
* pokračovať v letnej činnosti pre deti a mládež formou táborov i netradičných prázdninových podujatí,
* propagovať pred verejnosťou poradenskú a konzultačnú činnosť CVČ pre záujemcov,
* v ponuke aktivít pre deti a mládež sa zamerať predovšetkým na rozvoj komunikácie a schopností tímovej práce
* zo strany pedagogických pracovníkov využívať všetky avizované ponuky ďalšieho vzdelávania zo strany IUVENTY

**II.**

1. **Vzájomné vzťahy medzi zariadením a deťmi alebo žiakmi, rodičmi a ďalšími fyzickými osobami a právnickými osobami, ktoré sa na výchove a vzdelávaní v zariadení podieľajú**

Dobrá spolupráca so školským klubom detí pri základnej škole - participácia na jednotlivých

podujatiach.

1. **Partnerstvo a spolupráca**

Pri organizovaní rôznych podujatí CVČ spolupracuje so zriaďovateľom, školami, IUVENTOU- inštitútom pre deti a mládež, CVČ v okolitých mestách,  viacerými organizáciami v meste (mestská polícia, denne centrum, občianske združenia, podnikateľské subjekty) a dobrovoľníkmi – priaznivcami CVČ